  Туспуктэм: Григорий Фомин Майя Бывальцева Россиын 2024-тӥ арлы огъя кун экзаменъёслэсь, инъетъёзо кун эказеменъёслэсь но йылпумъясь кун экзаменъёслэсь радлыксылэсь ӵектосъёссэс шараязы. Со сярысь Удмуртиысь дышетонъя но тодосъя министерстволэн пресс-службаез ивортӥз. Огъя кун экзаменъёсты дырызлэсь вазь сётон 22-тӥ южтолэзьысен 22-тӥ оштолэзёзь ортчоз, валтӥсь вакытэз – 23-тӥ куартолэзьысен 1-тӥ пӧсьтолэзёзь, ватсаса дыр 4-23 куарусёнэ висъяськоз. Огъя кун экзаменъёслэн радлыксы (валтӥсь вакытэз): 23-тӥ куартолэзе – георграфия, литература, химия 28-тӥ куартолэзе – ӟуч кыл 31-тӥ куартолэзе – математика (базовой но профильной) 4-тӥ инвожое – обществознание 10-тӥ инвожое – история, физика 13-тӥ инвожое – билогия, кунсьӧр кылъёс (гожъяськон люкетэз) 1-тӥ но 8-тӥ инвожое – информатика 17-тӥ но 18-тӥ инвжое – кунсьӧр кылъёс (вераськон люкетэз) 20-тӥ инвожоысен 1-тӥ пӧсьтолэзёзь – вань тодметъёсъя экзаментъёсты ортчытон понна резервной нуналъёс. 9-тӥ классэ йылпумъясьёс понна инъетъёзо кун эказеменъёсты ортчытон озьы ик куинь вакытлы люкемын: дырызлэсь вазь (23-тӥ оштолэзьысен 21-тӥ куартолэзёзь), валтӥсь (24-тӥ куартолэзьысен 2-тӥ пӧсьтолэзёзь) но ватсам (3-24 куарусён). Тодэ вайытом, 2023-тӥ арын Удмуртиысь 43 пиналъёс огъя кун экзаменэз 100 баллы сётӥзы. Тегъёс: Дышетон экзамен Удмуртия Россия  